Markus Henriksen

Markus Henriksen (sündinud 25. juulil 1992 Trondheimis) on Norra jalgpallur, kes mängib kaitsja või poolkaitsjana Norra kõrgliiga klubis Rosenborg ja Norra jalgpallikoondises.

Ta alustas Rosenborgis ka klubikarjääri. Norra kõrgliigas debüteeris ta 2009. aastal. Rosenborgi meeskonda põhikoosseisus mängis ta alates järgmist hooajast tuli 2010. aastal Rosenborgiga ka Norra meistriks. 2012. aastal võitis ta Rosenborgiga Norra superkarikafinaali Superfinaleni.

2012. aasta augustis siirdus ta umbes kahe miljoni euro eest Hollandi kõrgliiga klubisse AZ Alkmaar, kellega sõlmis viieaastase lepingu. 2013. aastal võitis ta klubiga Hollandi karikavõistlused. Hooajal 2015–16 lõi Henriksen Hollandi kõrgliigas 11 väravat.

2016. aasta augustis läks ta laenule Inglismaa kõrgliiga klubisse Hull City. Püsiv leping Hull Cityga jõustus 2017. aasta jaanuaris. Aastatel 2017–2019 mängis ta Hull Cityga Inglismaa esiliigas. Hooaja 2019–20 lõpus oli ta laenul Bristol Citys.

2020. aasta septembris naasis ta Rosenborgi.

Norra jalgpallikoondises tegi Henriksen debüüdi 12. oktoobril 2010 sõprusmängus Horvaatia vastu. Koondisekarjääri esimese värava lõi ta 11. septembril 2012 MM-i valikmängus Sloveenia vastu.

Kategooria:Norra jalgpallurid
Kategooria:AZ Alkmaari jalgpallurid
Kategooria:Hull City AFC jalgpallurid
Kategooria:Bristol City FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1992